-zachovať rovnaké podmienky pre členské štáty a hospodárske subjekty bez ohľadu na to, kde v EÚ sa tovar preclil s cieľom zabrániť narušeniam hospodárskej súťaže,

Výber TVZ je zákonom delegovaný na členské štáty. Vybrané clo musia členské štáty sprístupniť do rozpočtu EÚ, pričom si ponechávajú paušálne 20 % z celkovej sumy TVZ sprístupnenej Komisii ako kompenzáciu nákladov na výber, nezávisle od nákladov, ktoré skutočne vznikli. Členské štáty musia vykonávať kontroly a Komisii predkladať príslušné správy.

V rokoch 2016 až 2018 bolo odvedených viac než 60 miliárd EUR (čistá suma) s ročným priemerom viac než 20 miliárd EUR. V porovnaní s obdobím 2013 – 2015 to predstavuje nárast o 20 %.

– správu pozastavenia uplatňovania ciel a colných kvót,

– správu preferenčných sadzobných opatrení,

– spoľahlivosť účtov A a B,

– (pilotnú) stratégiu kontroly v oblasti colnej hodnoty.

2017

– správu pozastavenia uplatňovania ciel a colných kvót,

– colný režim vonkajší tranzit EÚ a TIR,

– stratégiu kontroly veľkých podnikateľských jednotiek.

2018

– stratégiu kontroly v oblasti colnej hodnoty,

– stratégiu kontroly dovozu solárnych panelov.

Na inšpekciu sa vyberajú colné otázky s najvyšším rizikom pre finančné záujmy Únie.

V tejto súvislosti sa zistilo, že podhodnocovanie tovaru predstavuje významné riziko pre financovanie členských štátov a pre rozpočet EÚ a za následok má značné straty TVZ a DPH, ktoré členské štáty nevyberajú. Dokazujú to inšpekcie TVZ a nedávne vyšetrovania úradu OLAF . EÚ v skutočnosti čelila závažnému prípadu colného podvodu, ktorého dôsledky sa prejavili v celej EÚ. Medzinárodné organizované zločinecké skupiny sa snažili zistiť, v ktorých prístavoch v EÚ sú najmenej dôkladné kontroly, aby mohli beztrestne podvodne precliť obuv a textilné výrobky dovezené z Číny s udaním falošnej nízkej hodnoty.

Zatiaľ čo mnoho členských štátov začalo vykonávať cielené opatrenia na zníženie tohto typu podvodu, objem tohto obchodu sa naďalej zvyšoval v Spojenom kráľovstve z dôvodu nedostatočnej colnej kontroly. Do roku 2016 sa do Spojeného kráľovstva doviezlo takmer 80 % európskeho dovozu textilu a obuvi z Číny podozrivého z podvodného podhodnotenia. Inšpekcie TVZ potvrdili, že Spojené kráľovstvo nezaviedlo žiadne účinné opatrenia na riešenie tohto podvodu až do októbra 2017, a odmietlo sprístupniť sumy TVZ, o ktoré prišiel rozpočet EÚ v dôsledku jeho nečinnosti a ktoré sa odhadujú na 2,1 miliardy EUR (čistá suma) počas rokov 2011 – 2017. V dôsledku toho v marci 2018 Komisia začala konanie o porušení povinnosti proti Spojenému kráľovstvu a v marci 2019 predložila svoju žiadosť Súdnemu dvoru Európskej únie.

V roku 2016 a 2017 sa v 11 členských štátoch kontrolovala správa pozastavenia uplatňovania ciel a colných kvót.

Zistilo sa, že väčšina členských štátov dodržiava právne predpisy EÚ, a tak zabezpečuje primeranú ochranu finančných záujmov EÚ. Napriek tomu sa zistili nedostatky týkajúce sa správy colných kvót, vykonávaných kontrol a sprístupňovania súm TVZ, a to v prípade čiastočného pridelenia alebo zamietnutia kvóty. Komisia požiadala príslušné členské štáty, aby túto situáciu urýchlene napravili z regulačného hľadiska a zaplatili sumu strát TVZ, ku ktorým došlo z dôvodu administratívnych chýb.

V roku 2016 sa okrem toho v dvoch členských štátoch kontrolovala spáva preferenčných sadzobných opatrení so zameraním na postupy a podmienky udeľovania preferenčného zaobchádzania, monitorovanie neúplných vyhlásení a chýbajúcich dôkazov o pôvode, kontroly a analýzy rizika a následné žiadosti o overenie pôvodu. Aj keď vzhľadom na celkovú situáciu sa v členských štátoch zabezpečuje primeraná ochrana finančných záujmov EÚ, v niektorých prípadoch sa vyžadovali ďalšie informácie týkajúce sa vnútroštátnych opatrení, ktoré sa majú vykonať, aby sa zabezpečilo správne uplatňovanie postupov.

V roku 2017 sa v 18 členských štátoch preskúmal vonkajší tranzit EÚ s cieľom uistiť sa, že postupy týkajúce sa zabezpečenia, povoľovania a kontroly tranzitu a následných opatrení týkajúcich sa operácií, ktoré neboli uvoľnené, sú v súlade s príslušnými právnymi predpismi a že TVZ boli riadne vypočítané, stanovené a započítané. Zistenia inšpekcií sa týkali hlavne regulačných otázok, v prípade ktorých sa od členských štátov požadovalo, aby prijali okamžité opatrenia.

V roku 2018 sa v deviatich členských štátoch kontrolovala stratégia kontroly týkajúca sa solárnych panelov. Všeobecným cieľom inšpekcie stratégie kontroly týkajúcej sa solárnych panelov bolo vyhodnotiť účinnosť a efektívnosť systémov a postupov zavedených v členských štátoch, pokiaľ ide o zabránenie vyhýbaniu sa antidumpingovým a vyrovnávacím clám, ktoré sa vzťahujú na solárne panely.

Z inšpekcií vyplynulo, že niekoľko členských štátov nesprávne vyložilo právne ustanovenia nariadení o antidumpingových a vyrovnávacích clách na solárne panely týkajúce sa výrazu odoslané z a prvkov definujúcich pôvod tovaru, čím umelo obmedzili rozsah pôsobnosti týchto nariadení, ktorých cieľom je ochrana výrobného odvetvia EÚ. Táto chyba mala finančné následky pre príslušné členské štáty.